Larisa Iordache, testată pozitiv cu COVID-19: Viața mi-e un pic dată peste cap.
Larisa Iordache a fost testată pozitiv cu Sars-CoV-2. Gimnasta anunță că nu are simptome grave. Ea precizează că s-a izolat acasă pentru două săptămâni.
Gimnasta Larisa Iordache anunță că a fost testată pozitiv coronavirus. Campioana menționează că nu are simptome grave și că s-a izolat pentru două săptămâni."Gimnastica m-a învățat să fiu o persoană… pozitivă! Așteptam un test pozitiv la verificarea de la Izvorani unde trebuia să concurez pentru prima dată după 3 ani! Pregătită, cu ambiție și multă determinare alături de antrenorii mei. Eram gata să mă ridic, să lupt pentru visul meu! Așa voi face și acum… după un test pozitiv la COVID -19", anunță pe Facebook Larisa Iordache.Ea precizează că s-a izolat acasă pentru două săptămâni."M-am izolat acasă pentru două săptămâni, pentru a ramâne sănătoasă și pentru a reveni în parametrii normali, pentru a-mi putea relua pregătirea liniștită. Mă simt bine, am o stare generală fără simtome grave, simt doar o mică răceală pe care o voi trata așa cum mi-a recomandat medicul. Îmi pare foarte rău pentru acesta veste… ajunsesem în formă, gata de a arata tot ce am muncit în aceste ultime luni. Viața mi-e un pic dată peste cap. Dar o gimnastă știe cum să se de-a peste cap și să aterizeze în picioare, nu?! O să am grijă de sănătatea mea, îmi doresc liniște! Ceea ce vă doresc tuturor", adaugă Iordache.În final, Irodache a adăugat și un post-scriptum: "Sper să ne vedem la Națonale!".Larisa Iordache este multiplă campioană europeană și medaliată cu bronz la Jocurile Olimpice din 2012.